Ons lê in die waai van die Visrivier naby Cookhouse in die Oos Kaap. Gerdie, Lorenda en seun Chris Landman, is die eienaars en bestuur self die Koeihotel. Hier word hul eie beeste, asook dié van die deelmelkers, versorg.
Met behulp van 11 bestuurders en 90 werkers is dié toegewyde span verantwoordelik vir die verskillende afdelings en take wat verrig moet word.
Die plaas het 326 ha besproeiingslande waar voer vir sowat 4000 Holstein beeste geproduseer word. Lusern, mielies en hawer word op 'n roterende basis in die vrugbare grond van die Visrivier verbou. Die benutting van voer in die groen stadium, maak dit moontlik om drie gewasse per jaar op dieselfde grond te verbou.
Die MOOIMELK KOEIHOTEL produseer sowat 15 miljoen liter melk per jaar. Bereken op die per capita verbruik van melk in die RSA, bevredig ons sowat 300 000 mense se jaarlikse suiwel behoeftes.
Gerdie, Chris en Lorenda Landman-Bestuurspan Koeihotel
Omdat voer kwaliteit so belangrik is vir winsgewende melkproduksie, het ons die sprong geneem en eie kuilvoer toerusting gekoop. Ons eie Claas Jaguar self aangedrewe kerwer met 'n stel waens en eie trekkers verseker dat die voer op die regte stadium gesny word.